SK Úradný vestník Európskej únie C 96/38

Oznámenie francúzskej vlády týkajúce sa smernice Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o povolenie na vyhľadávanie tekutých alebo plynných uhľovodíkov nazývané „povolenie Coulommiers“)

(Text s významom pre EHP)

2009/C 96/12

Žiadosťou zo 6. novembra 2008 spoločnosť Toreador Energy France, so sídlom na 9, rue Scribe 75009 Paris (Francúzsko), požiadala o povolenie na päťročné obdobie na vyhľadávanie tekutých alebo plynných uhľovodíkov, nazývané „povolenie Coulommiers“, na území s rozlohou približne 329 km štvorcových, ktoré sa týka časti departementu Seine et Marne.

Oblasť, na ktorú sa vzťahuje toto povolenie, je vymedzená úsekmi poludníkov a rovnobežiek postupne spájajúcimi ďalej uvedené body definované ich geografickými súradnicami v stupňoch (NTF – Nová triangulácia Francúzska, poludník prechádzajúci Parížom):

Bod Zemepisná dĺžka (stupeň východnej dĺžky) Zemepisná šírka (stupeň severnej šírky) A 0,70 54,40 B 0,80 54,40 C 0,80 54,30 D 1,10 54,30 E 1,10 54,20 F 0,92 54,20 G 0,92 54,21 H 0,90 54,21 I 0,90 54,22 J 0,81 54,22 K 0,81 54,20 L 0,70 54,20 M 0,70 54,33 N 0,71 54,33 O 0,71 54,34 P 0,73 54,34 Q 0,73 54,35 R 0,74 54,35 S 0,74 54,37 0,70 54,37

Podávanie žiadostí a kritériá na udelenie povolenia.

Žiadatelia, ktorí podali počiatočnú žiadosť a konkurenčné žiadosti, musia spĺňať podmienky, ktoré sa ustanovujú v článkoch 4 a 5 dekrétu č. 2006-648 z 2. júna 2006 o oprávneniach na ťažbu a na podzemné skladovanie (Úradný vestník Francúzskej republiky z 3. júna 2006).

Spoločnosti, ktoré majú záujem, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa podmienok uvedených v „Stanovisku o získaní oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30. decembra 1994 na strane 11 a stanovených dekrétom č. 2006-648 o oprávneniach na ťažbu a na podzemné skladovanie. Konkurenčné žiadosti treba poslať na ministerstvu pre správu baní na ďalej uvedenú adresu.

O počiatočnej žiadosti a o konkurenčných žiadostiach sa rozhodne podľa kritérií na udeľovanie oprávnení na ťažbu vymedzených v článku 6 uvedeného dekrétu a rozhodnutia sa príjmu najneskôr 6. novembra 2010.

Podmienky a požiadavky týkajúce sa výkonu činnosti a jej ukončenia.

Žiadatelia sa odkazujú na články 79 a 79.1 ťažobného kódexu a na dekrét č. 2006-649 z 2. júna 2006 o ťažobných prácach, prácach podzemného skladovania a o poriadku pre bane a podzemné skladovanie (Úradný vestník Francúzskej republiky z 3. júna 2006).

Doplňujúce informácie sa dajú získať na Ministerstve životného prostredia, energetiky, trvalo udržateľného rozvoja a územného plánovania [ministère de l’écologie, de l’énergie, du développement durable et de l’aménagement du territoire (direction générale de l'énergie et climat, direction de l'énergie, Sous-direction de la Sécurité d'Approvisionnement et des Nouveaux Produits Energétiques, kancelária: exploration production des hydrocarbures)] 41, boulevard Vincent-Auriol, Paris Cedex 13, FRANCE [telefón: (+33) 153 94 14 81, fax: (+33) 153 94 14 40].

Uvedené právne a regulačné ustanovenia sú prístupné na internetovej stránke Légifrance http://www.legifrance.gouv.fr

(1) Ú. v. ES L 164 , 30.6.1994, s. 3.